
REPUBLIKA HRVATSKA
TRGOVAČKI SUD SPLIT
Split, Sukoišanska 6


U   I M E   R E P U B L I K E   H R V A T S K E

R J E Š E N J E

Trgovački sud u Splitu, po sudskom savjetniku Jadranku Basiću, povodom zahtjeva FINANCIJSKE AGENCIJE, Regionalni centar Split, Podružnica Split, Mažuranićevo šetalište 24 b, 	OIB: 85821130368 za provedbu skraćenog stečajnog postupka nad dužnikom INVADO j.d.o.o., za turizam i usluge, turistička agencija, OIB: 94350713180, Split, Ruđera Boškovića 18, dana 23. listopada 2017. godine
	
r i j e š i o   j e

I. 	Odbacuje se zahtjev predlagatelja za provedbu skraćenog stečajnog postupka nad dužnikom  INVADO j.d.o.o., za turizam i usluge, turistička agencija, OIB: 94350713180, Split, Ruđera Boškovića 18.

II. 	Nalaže se FINANCIJSKOJ AGENCIJI, Regionalni centar Split, Podružnica Split, Mažuranićevo šetalište 24b, OIB: 85821130368  da oslobodi sredstva zaplijenjena na računu dužnika na ime predujma za namirenje troškova stečajnog postupka. 

O b r a z l o ž e n j e

Predlagatelj je dana 08. kolovoza 2017. godine podnio zahtjev za provedbu skraćenog stečajnog postupka nad dužnikom INVADO j.d.o.o., za turizam i usluge, turistička agencija, OIB: 94350713180, Split, Ruđera Boškovića 18.

Temeljem odredbe čl. 428. Stečajnog zakona ("Narodne novine" broj: 71/15, u daljnjem tekstu: SZ) sud će provesti skraćeni stečajni postupak nad pravnom osobom ako su ispunjene sljedeće pretpostavke: ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke za pokretanje drugog postupka radi brisanja iz sudskoga registra.

Dužnik  INVADO j.d.o.o., za turizam i usluge, turistička agencija, OIB: 94350713180, Split, Ruđera Boškovića 18  je dana 23. listopada 2017. godine dostavio 
sudu Potvrdu o blokadi računa i novčanih sredstava ovršenika ( list 9 spisa) iz koje je 
razvidno da dužnik na računima i novčanim sredstvima na dan izdavanja potvrde, a to je 
upravo dana 23. listopada 2017. godine ima tek 25 dana neprekidne blokade.

Slijedom gore navedenog prestali su stečajni razlozi u ovom predmetu.

Obzirom da račun društva blokiran samo 25 dana, to je evidentno da nisu ispunjene pretpostavke za provedbu skraćenog stečajnog postupka kako je to propisano člankom 428. SZ-a.

Slijedom navedenog, valjalo je odbaciti zahtjev predlagatelja za provedbu skraćenog stečajnog postupka u ovom predmetu.

Na temelju potvrde i očevidnika Financijske agencije (list 10-11 spisa) spisa evidentno je u Očevidniku redoslijeda osnova za plaćanje evidentiran nalog za zapljenu novčanih sredstava u iznos od 5.000,00 kn radi naplate predujma za namirene troškova stečajnog postupka.  

Budući je sud odbacio zahtjev predlagatelja za provedbu skraćenog stečajnog postupka, sud je temeljem čl. 112. st. 7. SZ-a u izreci rješenja pod točkom II. dao nalog Financijskog agenciji da oslobodi sredstva zaplijenjena na temelju čl. 112. st. 1. (5.000,00 kn).

U  Splitu, 23. listopada 2017. godine

								          SUDSKI SAVJETNIK

								            Jadranko Basić
								
POUKA O PRAVNOM LIJEKU:

Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka. O žalbi odlučuje sudac pojedinac ovog suda. O žalbi protiv odluke suca u prvom stupnju odlučuje Visoki trgovački sud Republike Hrvatske. 

